ইথেল ব্যারিমোর
অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।
প্রতীক বব্বর
প্রতীক বব্বর (, ) (জন্ম ২৮ নভেম্বর, ১৯৮৬) হলেন একজন ভারতীয় অভিনেতা। তিনি অভিনেত্রী স্মিতা পাটিল এবং অভিনেতা-রাজনীতিবিদ রাজ বব্বরের পুত্র।
আমির খান প্রযোজিত "জানে তু ইয়া জানে না" ছবিতে প্রতীক বব্বর প্রথম অভিনয় করেন। ছবিটি বাণিজ্যিকভাবে সাফল্য অর্জন করেছিল। এরপর তিনি কিরণ রাওয়ের "ধোবি ঘাট" ছবিতে অভিনয় করেন। এই ছবিটি সারা বিশ্বের বিভিন্ন চলচ্চিত্র উৎসবে সমালোচকদের দ্বারা প্রশংসা অর্জন করে। এছাড়া তিনি অ্যাকশন-থ্রিলার "দম মারো দম" ছবিতে অভিষেক বচ্চন ও রাণা দাগ্‌গুবাটির পাশাপাশি অভিনয় করেন।